### Beslutningstema

 I denne sag skal det besluttes, om den private fællesvej på matr. nr. 557 Skast, Sdr. Skast kan nedlægges. Matriklen er ejet af Tønder Kommune.

### Sagsfremstilling

Tønder Kommune har fra ejeren af matr. nr. 536 [adresse], Sdr. Skast modtaget en anmodning om nedlæggelse af den private fællesvej på matr. 557 Skast, Sdr. Skast. Matriklen ejes af Tønder Kommune.

Natur og Vandløb har oplyst, at vejen ikke er omfattet af bestemmelserne i Naturbeskyttelseslovens §26.

Tønder Kommune er indstillet på at nedlægge den beskrevne private fællesvej, såfremt der ikke modtages væsentlige indsigelser imod dette.

Høring af lodsejere

Det vurderes, at en beslutning om nedlæggelse af den private fællesvej kun har betydning for få, kendte lodsejere. De i privatvejslovens §73 beskrevne procedurebestemmelser finder således ikke anvendelse og der er i henhold til lovens §74 givet en frist på tre uger til at fremkomme med indsigelser og ændringsforslag til den påtænkte beslutning om nedlæggelse. Fristen udløb mandag den 30. maj 2022.

Nedlagte vejarealer

Hvis Kommunalbestyrelsen beslutter, at vejen skal nedlægges, og ingen kan dokumentere sin ret til vejarealet, kan kommunen frit råde over arealet.

Berigtigelse af matrikel og tingbog

Kommunalbestyrelsen skal sørge for, at omlægning, udlæg eller nedlæggelse af private fællesveje i henhold til en beslutning efter §72, stk.1 noteres i matriklen og berigtiges i tingbogen.

Indkomne indsigelser

Der er ved fristens udløb indkommet følgende bemærkning og indsigelse:

Indsigelse fra lodsejer Oscar Madsen: Oscar Madsen gør indsigelse imod nedlæggelse af den private fællesvej på matr. nr. 557 Skast. Indsigelsen vurderes som væsentlig og er vedhæftet som bilag.

### Lovgrundlag

Lov om private fællesveje.

Forvaltningsloven, kap.5.

### Fagchefen for Teknik og Plan indstiller,

at Teknik- og Miljøudvalget giver afslag på nedlæggelse af den private fællesvej på matr. nr. 557 Skast, [adresse].

### Beslutning

Indstillingen godkendt.